projecte-aina/catalan_government_crawling huggingface dataset:
Si teniu problemes amb la signatura digital, seguiu les instruccions següents:
Verificar que el certificat és vàlid al Consorci d'Administració Oberta de Catalunya.
Si el certificat no és vàlid contacteu amb la vostra entitat certificadora (Consorci d'Administració Oberta de Catalunya, FNMT, Firmaprofesional, Camerfirma, etc. ) per a proveir-vos d'un certificat vàlid.
Si el certificat és vàlid, verifiqueu que no heu modificat el PDF després d'haver-lo signat i desat.
En cas que s'hagi modificat alguna dada després d'haver signat, cal que esborreu la signatura i torneu a signar.
Si heu modificat alguna dada després d'haver signat, cal que esborreu la signatura i torneu a signar (feu clic amb el botó dret sobre el panell de signatura, esborreu la signatura i torneu a signar (el pas de signatura ja demanarà desar).
Verificar que la signatura del PDF és vàlida al Consorci d'Administració Oberta de Catalunya.
Si la signatura no és vàlida reviseu els requeriments tècnics necessaris per a l'ús del certificat (instal·lació de certificats arrel, eina de gestió de certificats, versió d'Adobe Reader,...)
Si els passos anteriors s'han verificat, pot haver algun altre problema tecnològic.
Cal que obriu una consulta (amb el tema i subtema corresponent a la unitat gestora responsable del seu tràmit) i adjunteu el PDF signat que estigueu intentant tramitar i la clau pública del vostre certificat.
En extreure la clau pública no esteu enviant en cap cas informació privada, només esteu enviant la informació de caràcter públic que conté el vostre certificat (Nom, cognoms, NIF, nom de l'entitat de certificació, política del certificat, etc).
Si en un tràmit heu d'enviar documents que pesen més del que s'admet, podreu fer-ho a través d'una carpeta compartida de Microsoft OneDrive que l'organisme responsable del tràmit us habilitarà.
En la mateixa fitxa se us informarà de com la podeu demanar.
Un cop us hagin compartit la carpeta, haureu d'accedir-hi per penjar-hi els vostres documents.
Us expliquem aquí de quina manera podreu fer-ho, tenint en compte que si la vostra adreça de correu electrònic no té associat un compte de Microsoft, primer us caldrà crear-vos-hi un compte gratuït.
Accediu al web de Microsoft Office365 i cliqueu l'enllaç 'Creeu-ne un':
A continuació, cliqueu l'opció: 'OneDrive.
Després, indiqueu la mateixa adreça electrònica que heu comunicat prèviament a l'organisme responsable del tràmit i cliqueu el botó 'Següent'.
Creeu la contrasenya que vulgueu per a aquest compte Microsoft i cliqueu el botó 'Següent'.
Tot seguit us demanarà el país i la data de naixement.
Empleneu aquesta informació i cliqueu el botó 'Següent'.
Rebreu un codi a la vostra bústia de correu.
Introduïu-lo a la pantalla 'Comprovació del correu electrònic' i cliqueu el botó 'Següent'.
Introduïu els caràcters que llegiu o escolteu i cliqueu el botó 'Següent'.
Ja tindreu el compte creat de Microsoft Office365 i podreu compartir fitxers amb la Generalitat des de l'aplicació OneDrive.
Rebreu un correu o un avís de notificació de la Generalitat a l'adreça electrònica que vau informar a l'organisme responsable del tràmit amb un enllaç que comença per gencat.sharepoint.com/...
A continuació, se us demanarà que introduïu l'adreça electrònica on heu rebut el correu per verificar la vostra identitat i clique el botó 'Següent'.
Torneu a clicar el botó 'Següent':
Després, torneu a indicar la vostra adreça electrònica i cliqueu el botó 'Següent'.
A continuació, informeu la vostra contrasenya (la que vau establir quan vau crear el compte amb Microsoft Office 365) i cliqueu el botó 'Inicia la sessió'.
Quan cliqueu "inicia la sessió" us preguntarà si voleu seguir connectats al vostre compte Microsoft en aquest ordinador de manera que no us demani la contrasenya els propers cops en què hi entreu; respongueu el que preferiu.
Finalment, accedireu a la carpeta que us ha compartit la Generalitat.
Utilitzeu l'opció del menú 'Penja' per adjuntar els documents que vulgueu entregar.
Llei 39/2015, d'1 d'octubre, del procediment administratiu comú de les administracions públiques
Les persones físiques poden escollir en tot moment si es comuniquen amb les administracions públiques per exercir els seus drets i obligacions a través de mitjans electrònics o no, llevat que estiguin obligades a relacionar-se a través de mitjans electrònics amb les administracions públiques.
El mitjà escollit per la persona per comunicar-se amb les administracions públiques pot ser modificat per aquella en qualsevol moment.
En tot cas, estan obligats a relacionar-se a través de mitjans electrònics amb les administracions públiques per efectuar qualsevol tràmit d'un procediment administratiu, almenys, els subjectes següents:
b ) Les entitats sense personalitat jurídica.
c ) Els qui exerceixin una activitat professional per a la qual es requereixi la col·legiació obligatòria, per als tràmits i actuacions que portin a terme amb les administracions públiques en exercici de l'activitat professional esmentada.
En tot cas, dins d'aquest col·lectiu s'hi entenen inclosos els notaris i registradors de la propietat i mercantils.
d ) Els qui representin un interessat que estigui obligat a relacionar-se electrònicament amb l'Administració.
e ) Els empleats de les administracions públiques per als tràmits i actuacions que efectuïn amb elles per raó de la seva condició d'empleat públic, tal com determini reglamentàriament cada Administració.
Reglamentàriament, les administracions poden establir l'obligació de relacionar-se amb elles a través de mitjans electrònics per a determinats procediments i per a certs col·lectius de persones físiques que per raó de la seva capacitat econòmica, tècnica, dedicació professional o altres motius quedi acreditat que tenen accés i disponibilitat dels mitjans electrònics necessaris.
Si la sol·licitud d'iniciació no reuneix els requisits que assenyala l'article 66, i, si s'escau, els que assenyala l'article 67 o altres d'exigits per la legislació específica aplicable, s'ha de requerir l'interessat perquè, en un termini de deu dies, repari la falta o adjunti els documents preceptius, amb indicació que, si no ho fa, es considera que desisteix de la seva petició, amb la resolució prèvia que ha de ser dictada en els termes que preveu l'article 21.
Sempre que no es tracti de procediments selectius o de concurrència competitiva, aquest termini es pot ampliar prudencialment, fins a cinc dies, a petició de l'interessat o a iniciativa de l'òrgan, quan l'aportació dels documents requerits presenti dificultats especials.
En els procediments iniciats a sol·licitud dels interessats, l'òrgan competent pot demanar al sol·licitant la modificació o millora voluntàries dels termes d'aquella.
D'això s'ha d'estendre acta succinta, que s'incorpora al procediment.
Si algun dels subjectes a què fa referència l'article 14.2 i 14.3 presenta la seva sol·licitud presencialment, les administracions públiques han de requerir l'interessat perquè la repari a través de la seva presentació electrònica.
A aquests efectes, es considera com a data de presentació de la sol·licitud aquella en què s'hagi dut a terme l'esmena.
El registre electrònic de representació, anomenat REPRESENTA, permet inscriure en línia les relacions de representació entre qualsevol persona física o jurídica:
Aquest servei permetrà a les persones representants de relacionar-se amb l'administració en nom de les poderdants sense haver de presentar per a cada nova gestió els documents que l'acrediten per fer-ho, ja que els empleats públics podran consultar les representacions inscrites en qualsevol moment.
El Registre REPRESENTA únicament serveix per acreditar la representació davant d'una administració pública.
Per inscriure la representació només cal que hi accedeixis informant de les següents dades:
Tant el poderdant com el representant poden accedir a REPRESENTA amb el seu DNI per consultar les representacions que els hi consten.
Aquesta informació la trobareu a la pestanya Inici.
Accedint a REPRESENTA es poden modificar les dades de contacte i també revocar (per part del representant) o donar de baixa una representació (per part del representat).
Per fer-ho cal anar a "consulta i gestió".
El poderdant pot en qualsevol moment revocar una representació que hagi atorgat.
Ho pot fer accedint a REPRESENTA a "inici" o a "consulta i gestió", entrat al detall de la representació.
El representant pot en qualsevol moment, renunciar a una representació.
Ho pot fer accedint a REPRESENTA a la pestanya "inici", entrat al detall de la representació.
Si no pots accedir a REPRESENTA, comprova que el navegador compleix els requisits tècnics necessaris, o que estàs accedint amb les dades de contacte que vas fer servir.
Si la incidència persisteix utilitza el formulari de contacte.
És obligatori estar inscrit al servei REPRESENTA per actuar com a representant en un tràmit de la Generalitat?
La inscripció al Registre de representacions és opcional i recomanable per tal d'evitar aportar la documentació acreditativa com a representant en cada tràmit que es realitzi.
El representant inscrit A REPRESENTA no que aporti aquesta documentació en el moment de la sol·licitud del tràmit, sinó que només cal indicar en aquesta que s'està inscrit.
Quan es fa una sol·licitud d'inscripció al Registre quin és el termini d'espera per a poder fer tràmits?
Quines dades són necessàries per fer una inscripció al registre?
Són necessaris les dades següents:
Si es fa una alta a aquest Registre des de la seu electrònica d'un ajuntament serveix per a fer tràmits de la Generalitat?
Sí, el registre és únic i s'hi pot accedir des de la seu electrònica de la Generalitat i des de qualsevol seu electrònica dels ajuntaments de Catalunya que hagin implantat aquest servei.
Tot i que no cal l'Adobe Acrobat, sí que l'has de tenir actualitzat per poder consultar l'acusament de rebuda que rebràs després de fer el tràmit.
Per emplenar aquest tipus de formulari cal que ho facis amb algun dels següents navegadors compatibles.
Si t'has d'autenticar per fer el tràmit (confirmar la teva identitat) i no saps com fer-ho consulta les instruccions sobre la identificació digital.
Si per fer el tràmit no n'hi ha prou amb l'autenticació i l'has de signar amb certificat digital tens dues opcions:
A la pàgina de tramitació en línia trobareu un enllaç per descarregar-vos el formulari.
Us recomanem que sempre que tramiteu, us el torneu a descarregar donat que els formularis es van actualitzant i pot ser que la versió que teniu en el vostre ordinador no sigui l'última.
Si aquest és el cas, es possible que no es pugui completar la tramitació amb èxit.
Per obrir-lo i emplenar-lo (en el cas que no us identifiqueu amb un certificat digital) haureu de tenir instal·lada la darrera versió d'Adobe Acrobat Reader al vostre ordinador.
Des de la pàgina de descàrrega del formulari trobareu un enllaç permanent a la pàgina de descàrrega de la darrera versió d'Adobe Acrobat Reader.
I és necessari disposar del programari Adobe Reader versió 9.1 o superior.
A més, alguns PDF requereixen capacitats interactives i Adobe (fabricant del software per treballar amb els PDF interactius) no suporta el sistema operatiu LINUX.
En el cas que l'utilitzeu per treballar, per tant, no es pot garantir que tots els PDF funcionin.
Quan s'instal·la el programari Adobe Reader, la configuració per defecte ja permet treballar amb els formularis.
Si s'ha modificat aquesta configuració, cal que activeu les característiques següents (seleccionar l'opció de menú Edició/Preferències):
Per als formularis que no necessiten identificació, podeu descarregar-vos-ho i desar el formulari al vostre ordinador fent clic amb el botó dret del ratolí:
Si us identifiqueu amb un certificat digital, tindreu l'opció de descarregar-vos-ho amb les vostres dades d'identificació incorporades.
Un cop fet, el procediment serà el que s'ha explicat anteriorment.
Per poder veure el formulari directament al navegador, heu d'activar la casella 'Obre els fitxers PDF' a 'Documents PDF' de l'apartat 'Configuració'.
Hi accedireu des de la part superior dreta de la barra del navegador seguint la ruta: 'Configuració del Chrome/Mostra la configuració avançada/Privadesa/Configuració del contingut'.
Quins tipus de documents es poden adjuntar als formularis?
El tipus de documents que es poden adjuntar es defineixen per a cada tràmit.
En escanejar documents en format PDF és aconsellable que la qualitat d'impressió no sigui superior a 200 ppp.
Si el fitxer igualment és superior, cal escanejar en blanc i negre, en lloc de fer-ho en escala de grisos o en color.
La mida final d'un document PDF dependrà sempre de la qualitat amb la qual es realitzi la impressió i de si aquesta s'ha fet en color o blanc i negre.
Per garantir que es generen documents PDF amb una mida continguda, es recomana:
El pes total del formulari amb els seus arxius adjunts és de 5MB.
Podeu reduir la mida d'un document mitjançant alguna de les següents solucions:
1) Si es tracta d'imatges, convertiu-les a format.JPG i amb una resolució de 150 ppp.
2) Si es tracta de documents escanejats, feu l'escaneig en blanc i negre i no en color o escala de grisos.
3) No imprimiu documents per escanejar-los posteriorment; és millor convertir-los directament a PDF des de Word, mitjançant l'opció "Imprimir".
En el cas de la versió 2010 de Word, això també es pot fer mitjançant l'opció "Anomena i desa".
Cl és un sistema d'identificació, autenticació i signatura electrònica mitjançant l'ús de claus prèviament concertades (usuari i contrasenya).
Està orientat a unificar i simplificar l'accés electrònic dels ciutadans als serveis públics i complementa els actuals sistemes d'accés (DNI electrònic i el certificat electrònic).
Actualment, Cl disposa de dos sistemes d'accés:
En ambdós casos, cal que l'usuari s'hagi registrat prèviament al sistema i faciliti les dades personals necessàries.
Els emesos per les entitats de certificació que el Consorci AOC hagi classificat com a vàlides per identificar ciutadania i empreses davant de les administracions públiques catalanes, excepte els emesos per entitats de fora de l'estat espanyol.
Instruccions que cal seguir si teniu problemes amb la signatura digital.
Aspectes tècnics a tenir en compte si feu el tràmit amb DNI electrònic.
Per tramitar per internet amb la Generalitat és necessari identificar-se sempre i, en alguns casos, a més, signar.
Cada administració pública decidirà quins sistemes d'identificació admet per a cada tràmit.
Per aquest motiu és important que ens fixem atentament de quina és el tipus d'identificació se'ns demana.
Mitjançant un nom d'usuari i una contrasenya deixem constància que hem fet una acció a través de qualsevol mitjà electrònic, quedant un registre de data i hora.
La identificació es demana en aquells casos en què les gestions que es realitzen no deixen constància de dades sensibles que hagin de ser protegides.
Certificat digital: és un document electrònic que ens identifica i que conté dades nostres.
Aquestes dades poden estar instal·lades en un equip informàtic (ordinador de sobretaula) o en una targeta física.
Signatura electrònica: és el codi alfanumèric que es genera gràcies a un certificat.
Sense un certificat no es pot signar electrònicament, però sí identificar-se.
És un conjunt de dades que acompanyen un document electrònic (que no està en suport paper) que permet a la persona que el rep, saber d'on ve, que les dades que conté són originals i no modificades i, per una possible circulació del document en un futur, protegir-lo d'una falsificació posterior.
Hem de saber que els certificats digitals que ens permeten tenir signatura electrònica reconeguda només és poden demanar presencialment, s'ha de ser major d'edat i només els poden facilitar una autoritat certificada reconeguda; ex: Consorci d'Administració Oberta de Catalunya (AOC).
Els certificats d'entitats certificadores públiques són gratuïts, com el CAOC, i els emesos per entitats certificadores privades tenen un cost econòmic.
Amb un certificat digital es poden signar documents electrònics amb plena validesa legal.
El xifrat de la informació assegura que no ha estat manipulada per tercers abans d'arribar al seu destinatari.
Els certificats digitals també determinen la vinculació a una entitat o un col·lectiu i el seu grau de representació.
Si heu confirmat que compliu amb els requisits tècnics però teniu problemes per accedir a la notificació, comproveu:
Que disposeu del tipus de certificat que vau indicar en el formulari de sol·licitud, i tingueu en compte que les dades associades han de ser:
Si continueu sense poder accedir a la notificació, podeu trucar al telèfon 012 o bé enviar una consulta a la bústia de contacte.
Dona informació general sobre el procés de tramitació.
Haureu de seleccionar el tema relacionat amb el vostre tràmit.
Quan se us informi per correu electrònic o sms del dipòsit de la notificació disposeu de 10 dies naturals, o 5 dies naturals en cas de notificacions en matèria de contractació pública, des de la posada a disposició per accedir-hi.
Un cop identificat, accediu al contingut de la notificació electrònica.
Des d'aquesta pantalla us podeu descarregar el contingut de la notificació i també el justificant electrònic de validesa, que és el document electrònic que acredita que l'administració li ha practicat la notificació i que li servirà al ciutadà com a prova en cas que li calgui demostrar-ho davant d'un tribunal:
Les notificacions per mitjans electrònics s'entenen practicades en el moment en què es produeixi l'accés al seu contingut.
Quan la notificació per mitjans electrònics sigui de caràcter obligatori, o hagi estat escollida expressament per l'interessat, s'entén rebutjada quan hagin transcorregut 10 dies naturals, o 5 dies naturals en cas de notificacions en matèria de contractació pública, des de la posada a disposició de la notificació sense que s'accedeixi al seu contingut.
Les notificacions es conserven durant dos anys.
Els estats en què es pot trobar una notificació electrònica són:
La notificació electrònica és una comunicació de l'administració amb valor jurídic, com ara una resolució, informació d'un pagament, etc. Té totes les garanties legals i substitueix la notificació en paper que s'envia per correu postal sempre que ho demanis expressament o bé siguis un dels subjectes obligats a tramitar per internet.
Quan fas un tràmit, sempre se't demana com vols que l'administració es comuniqui amb tu.
A més, pots escollir al formulari si vols que t'avisin quan tens una notificació, i si vols que ho facin per SMS o per correu electrònic.
Tens 10 dies naturals o 5 dies naturals en cas de notificacions en matèria de contractació pública (comptant també els caps de setmana i festius) per accedir a la notificació ( no l'avís que se t'envia per correu electrònic o SMS, si no la notificació) que estarà en estat 'Dipositada' al portal de notificacions eNOTUM.
Passat aquest termini i en funció de què facis amb la notificació, aquesta serà:
La consulta de les notificacions es pot fer des de qualsevol d'aquests canals:
En el cas que hagis escollit que se't notifiqui per correu, rebràs la notificació a casa.
Recorda tenir sempre actualitzades les dades del teu domicili perquè serà allà on se t'enviarà la carta.
Encara que hagis triat que se t'informi per correu, a més a més, sempre se't notificarà per internet.
Tot i que rebis la notificació per correu, si l'obres també per internet, serà aquesta última la que es tindrà en compte per terminis.
I, a partir d'aquest moment, començaràs a ser notificat per internet i deixaràs de rebre-les per correu.
Recorda que en el cas de l'Agència Tributària de Catalunya sempre hauràs de consultar-les amb certificat digital.
Si no pots accedir a la notificació, comprova que el navegador compleix els requisits tècnics necessaris, com passa quan accedeixes amb certificat digital, o que estàs accedint amb les dades de contacte que fas servir actualment en la tramitació.
Si la incidència persisteix, truca al 012 o utilitza el formulari de contacte.
Vols veure totes les notificacions que tens dels teus tràmits?
Les notificacions es conserven durant dos anys i les podràs consultar mitjançant l' eNOTUM amb el certificat digital.
Per fer el seguiment de les vostres gestions i tràmits podeu accedir-hi a través de:
Accediu a l'Estat de les meves gestions i introduïu el codi identificador de la gestió (ID), que és un codi alfanumèric que s'obté amb l'acusament de rebuda de la gestió, i el número d'identificació (DNI, Passaport, NIE...) que es va posar al formulari de sol·licitud.
Des del detall del tràmit o gestió obtindreu informació de l'estat del procediment de gestió del tràmit.
A més de fer el seguiment de les vostres gestions i tràmits La meva carpeta us permet actualitzar les vostres dades personals.
És un codi alfanumèric que s'obté amb l'acusament de rebuda un cop finalitzada la tramitació i que permet consultar l'estat dels tràmits i les gestions sense necessitat d'un certificat digital.
Accés mitjançant el codi identificador
Per accedir a ' La meva carpeta ' es necessita identificació mitjançant certificat digital o contrasenya d'un sol ús (idCAT Mòbil, Clave).
En el cas que vulgueu accedir a ' L'Estat de les meves gestions ' no és necessari identificar-se prèviament.
Navegadors compatibles amb l'accés a 'La meva carpeta'
Suporten fins a tres versions anteriors a l'actual
Només és possible tramitar amb Linux un cop heu emplenat el formularis PDF des d'un altre sistema operatiu.
S'està treballant per eliminar aquesta barrera tecnològica i poder oferir a la ciutadania una nova manera de tramitar, més àgil i usable en tots els casos.
Si el tràmit ho permet, es poden adjuntar documents i fer pagaments un cop enviat el formulari de sol·licitud.
Si teniu un certificat digital, entreu a l'espai La meva carpeta i accediu a l'apartat " Tràmits ".
Allà podreu anar al tràmit en qüestió i adjuntar els documents des de l'apartat " Documentació ".
Si no en teniu accediu a l'espai Estat de les meves gestions i introduïu el codi de tràmit (ID) de l'acusament de rebuda i el document identificatiu amb el qual vau realitzar la sol·licitud.
Un cop dins, aneu a l'apartat " Documentació ".
La mida màxima de cada document adjunt pot variar segons el tràmit tenint en compte que la mida màxima d'un formulari (documents adjunts inclosos) no pot superar els 5 Mbytes.
Si els documents adjunts superen el pes màxim permès podeu reduir-ne la mida amb alguna de les solucions següents:
Per fer pagaments pendents d'un tràmit accediu a l'espai La meva carpeta apartat "Pagaments" si teniu un certificat digital.
En cas contrari, podeu formalitzar el pagament des de l'espai Estat de les meves gestions.
Introduïu el codi de tràmit (ID) de l'acusament de rebuda i el document identificatiu amb el qual vau realitzar la sol·licitud.
Un cop dins, aneu a l'apartat " Pagaments ".